Nefritový cchung kultúry Liang-ču, Neolit (3300 - 2200 pred Kr.), údolie dolného toku rieky Jang-c’-ťiang
**Cchung** (čínsky: 琮; Pchin-jin: *cóng*; Wade-Giles: *ts'ung2*) je druh starobylého artefaktu z čínskeho nefritu. Neskôr bol tento tvar používaný aj v keramike.

História
--------

Najstaršie *cchung* boli vytvorené počas kultúry Liang-ču, (3400 – 2250 pred Kr.), kultúry obdobia neolitu, neskoršie *chcung* pochádzajú najmä z dynastie Šang a dynastie Čou.

Jade Cong, Smarthistory
Záujem o tvar tohto artefaktu sa rozvinul v dynastii Sung v 12. až 13. storočí. Tento tvar sa potom používal v keramikárstve a pri práci s kovom po stáročia.

Výroba *cchung* bola mimoriadne ťažká a časovo náročná, keďže nefrit sa nedá štiepiť ale musí sa brúsiť tvrdým brúsnym pieskom.

Podľa dokumentu televízie BBC s názvom *China in Six Easy Pieces* (2013) exitujú aj verzie *cchung* vyrobené z porcelánu, ktoré predstavil odborník na porcelán Lars Tharp.

Popis
-----

*Cchung* je rovná dutá trubica s kruhovým obvodom a štvorcovým vonkajším prierezom konvexnými stranami. Vonkajšia plocha je rozdelená vertikálne alebo horizontálne tak, že celok definuje dutý valec zapustený do kvádru. Proporcie sa líšia, *cchung* môže byť nižší aj vyšší ako je široký. Vonkajšie strany sú občas zdobené maskovitými tvárami, s okrúhlimi očami a obdĺžnikovitými ústami, čo môže súvisieť s dekoračným motívom *tchao-tchie*, staroveké čínske mytologické stvorenie, alebo inými nadprirodzenými či mytologickými bytosťami, nájdenými na neskorších bronzových nádobách.

Na rohoch sú vonkajšie plochy zvyčajne zdobené vodorovnými segmentmi. Vonkajšie steny samotné sú zdobené abstraktnými vzormi a čiarami.

Hoci sa vo všeobecnosti považuje za nejaký typ rituálneho predmetu, pôvodná funkcia a význam, ktoré mal *cchung*, nie sú známe. Niektoré teórie hovoria o tom, že *cchung* boli používané a chápané ako symboly moci a bohatstva, iné teórie hovoria o tom, že *cchung* mali náboženský alebo rituálny význam.

Neskoršie spisy hovoria o *cchung* ako o symbole zeme, zatiaľ čo *pi* predstavuje nebesia. Štvorec predstavuje zem a kruh predstavuje nebo.

Cchung, pohľad do dutého valcovitého otvoru
Veľkolepé pohreby pre elitu neboli pre dynastie Šang a Čou nezvyčajné. Z hrobov elity bolo vykopaných množstvo predmetov. V jednom hrobe bolo nájdených 33 *cchung* a 25 *pi*.

Obrázky
-------

* Nefritový cchung, kultúra Liang-čuNefritový cchung, kultúra Liang-ču
* Hrob kultúry Liang-ču s viacerými cchung a piHrob kultúry Liang-ču s viacerými *cchung* a *pi*
* Cchung z 12. - 13. storočiaCchung z 12. - 13. storočia

Referencie
----------

1. ↑  WOOLF, Greg. *Ancient civilizations: the illustrated guide to belief, mythology, and art*. [s.l.] : Barnes & Noble, 2007. Dostupné online. ISBN 978-1-4351-0121-0. S. 216.
2. ↑   *Bi and Cong - Ancient Jade Carvings - China culture Yuhang, Zhejiang Province* [online]. [Cit. 2016-03-31]. Dostupné online. Archivované 2016-03-28 z originálu.
3. 1 2  BBC TV documentary: *China in Six Easy Pieces* (2013) presented by Lars Tharp
4. 1 2 3   *» Jade Cong* [online]. smarthistory.org, [cit. 2023-11-25]. Dostupné online.
5. 1 2 3   *Jade cong and bi (article) | China* [online]. Khan Academy, [cit. 2023-11-25]. Dostupné online. (po anglicky)
6. 1 2   *Ritual object (cong) | China | Neolithic period, Liangzhu culture (ca. 3200–2000 BCE)* [online]. The Metropolitan Museum of Art, [cit. 2023-11-25]. Dostupné online. (po anglicky)
7. ↑  cong. In: *Encyclopædia Britannica* [online]. [Cit. 2023-11-25]. Dostupné online. (po anglicky)

Pozri aj
--------

* Pi (nefrit)
* Ťüe

Iné projekty
------------

Commons
* Spolupracuj na Commons Commons ponúka multimediálne súbory na tému **Cchung**

Externé odkazy
--------------

* Archivované 2017-10-07 na Wayback Machine
* 
* 
* Video od Smarthistory o cchung (anglicky)

Zdroj
-----

*Tento článok je čiastočný alebo úplný preklad článkov Cong (vessel) na anglickej Wikipédii a Kongo (jado) na esperantskej Wikipédii.*


|  |  |
| --- | --- |
| Portal | Historický portálUmelecký portál |